في يوم صحيت من النوم وكنت حابب ان انا اصوم. عادي اصوم ولا لازم يكون فيه نية؟ شوف يا محمد آآ خلينا نتفق من البداية اولا على نقطتين مهمين اه ولو فهمتهم كويس هيبقى سهل عليك ان انت اللي تجاوب على السؤال مش انا
السؤال الاولاني ايه حكم النية في الصيام باتفاق الفقهاء محمد الصيام له ركنين الامر الاول النية الامر التاني الامساك عن المفطرات. بعض السادة الشافعية بيضيف ركن تات وهو اللي هو الزمن يعني من طلوع الفجر الى آآ غروب الشمس
ولكن هم اتفقوا ان اهم اركان الصيام النية والامساك عن المفطرات وبالتالي ما ينفعش الانسان يصوم غير لما بيكون فيه نية متفقين على دي. تمام طيب النقطة التانية هي نقطة امتى انوي
النقطة التانية انوي امتى ؟ لو انا عايز اصوم انوي امتى ؟ العلماء فرقوا لنا ما بين صيام الفريضة وما بين صيام التطوع فقالوا في صيام الفرض زي رمضان زي صيام النذر زي صيام الكفارة
قالوا لابد في صيام الفرض ان الانسان او صيام الواجب ان الانسان يأتي بالنية من الليل قبل الفجر واستدل على ذلك بحديث النبي صلى الله عليه وسلم من لم يبيت الصيام من الليل فلا صيام له. وفي لفظ قبل الفجر فلا صيام له
وبالتالي ما ينفعش بحال من الاحوال ان الانسان منا ازا كان هيصوم صيام فرض انه يأتي بنية آآ آآ بعد الفجر لازم تكون النية امتى ؟ قبل الفجر من الليل
وقالوا اذا كان الصيام ده صيام تطوع فلا بأس ابدا ان يأتي بالنية اه بالنهار واستدلوا على ده بايه استدلوا على باب حديث عائشة رضي الله عنها ان النبي صلى الله عليه وسلم دخل عليها ذات يوم فقال هل عندك من طعام؟ قالت لا. قال اني اذا صائم
فنوى النبي صلى الله عليه وسلم الصيام بالنهار ولا لأ؟ اه. لان ده كان صيام ايه تطوع بعد ما فهمنا النقطتين دول انا النهاردة لو بسألك لو انا النهاردة قلت انا عايز اصوم
ينفع اصوم ولا لازم انوي هتقول لي في الفرض وفي النفل لازم النية. هم. ولكن امتى وقتها وقتها ده انا لازم احدده عن طريق الصيام اللي انت يا محمد كنت عايز تصومه. هل الصوم اللي انت كنت عايز تصومه ده صيام فرض صيام واجب
فلو كان صيام واجب هينفع اصوم بنية من النهار الاجابة لأ. لان لازم ان هي تكون مين؟ في الليل قبل الفجر. طب وازا كان الصيام ده يا محمد صيام تطوع عايز يصوم الاتنين الخميس تلتاشر اربعتاشر خمستاشر. عايز تصوم
يوم لله عز وجل وانت صحيت الصبح ينفع تصوم ولا ما ينفعش؟ ينفع. ينفع ان هي بالنهار ولا ما ينفعش؟ لان الصيام ده صيام ايه؟ تطوع. تطوع. وبالتالي سهل عليك دلوقتي ان انت
تجاوب على السؤال. اه ماشي يا محمد شكرا